《同林少宗伯林少司成游灵谷寺》
明代·李孙宸

暖香新绿满东林，雅会真谐物外心。定里风幡传妙偈，空门山水送清音。

花光艳日留人醉，莺语将春入柳深。兴洽未须归骑促，晚来松磴共登临。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。